Caligrafia este percepută în mai multe feluri. Vorbesc despre asta mai pe larg în acest articol, dar pe scurt, fenomenul caligrafic care a renăscut în ultimii ani cu prilejul rețelelor sociale se referă la scrierea artistică cu tocul și penița. Astfel, nu lizibilitatea scrisului nostru de zi cu zi ne interesează, ci arta scrisului, acele litere scrise de mână cu instrumente de lucru inedite pentru era noastră digitală, litere decorative lucrate cu migală în tehnica peniței.